Diari Oficial de la Generalitat Valenciana


Sumari del DOGV 5335, del 30-08-2006 (2006/9484)

Reunidos, SA. Judici ordinari número 125/2005.
----------------------------------------------

### Dades del document

Número de DOGV
:   5335

Data del DOGV
:   30-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9484


Organisme emissor
:   Jutjat de Primera Instància Número 2 de Benidorm

Tipus de document
:   Anunci

Reunidos, SA. Judici ordinari número 125/2005. [2006/M9484]  
María Engracia Román Ivorra, secretària del Jutjat de Primera Instància número 2 de Benidorm, done fe i testimoni:   
Que en este Jutjat i en el procediment ordinari número 125/2005 s'ha dictat sentència que té la part dispositiva i la decisió següents:  
Sentència número 472/2006.  
Benidorm, 8 de maig de 2006.  
Juana Vera Martínez, magistrada del Jutjat de Primera Instància número 2 d'esta ciutat, he vist les actuacions de judici ordinari seguides en este Jutjat amb el número 125/2005, instat per Miguel Angel López Teruel representat pel procurador Juan Fernández de Bobadilla Moreno, i defés pel lletrat Juan Ramón Alcolea de la Hoz, contra Francisco Díaz Jiménez, Pilar López Teruel i Promotores Reunidos, SA, declarats en rebel·lia, tenint en consideració la següent:  
Decisió:   
Estime íntegrament la demanda interpolada pel procurador Juan Fernández de Bobadilla Moreno, actuant en nom i representació de Miguel Angel López Teruel, contra Francisco Díaz Jiménez, Pilar López Teruel i Promotores Reunidos, SA, i declare:  
1r Que el contracte privat de compravenda de data 30 de març de 1991 respecte de l'habitatge situat a la planta primera, lletra I, de l'Edifici Navasa, 1a fase de Benidorm, i que correspon a la finca inscrita en el Registre de la Propietat de Benidorm número tres, al llibre 231, tom 413, foli 177, finca 28.441, del qual són venedors els codemandats Francisco Díaz Jiménez i Pilar López Teruel i comprador Miguel Angel López Teruel és legal i creador de drets i obligacions entre les parts.  
2n Que la finca inscrita en el Registre de la Propietat de Benidorm número tres, al llibre 231, tom 413, foli 177, finca 28.441 pertany a Miguel Angel López Teruel per haver-la adquirit per compravenda dels seus legítims propietaris.  
Per tot això, acorde que per tal d'adequar la realitat registral a la extraregistral, el registrador de la propietat número tres de Benidorm procedisca a inscriure en el Registre de la Propietat al seu càrrec, el ple domini de la dita finca registral 28.441, llibre 231, tom 413, foli 177, i que es correspon amb l'habitatge situat a l'Edifici Navasa, 1a fase, pis primer, lletra I, situat a l'avinguda de Jaume I de Benidorm, a favor de Miguel Angel López Teruel, així com que, prèviament a inscriure el domini en el sentit indicat, procedisca a cancel·lar en el Registre de la Propietat al seu càrrec la inscripció del domini que sobre la mencionada finca consta a favor de Promotores Reunidos, SA, per contradir el ple domini de l'esmentada finca a favor de Miguel Angel López Teruel.  
Es condemnen els demandats a sotmetre's a estes declaracions i a pagar les costes.  
Deduïu un testimoniatge de la present resolució, que serà notificada a les parts, i traslladeu-lo a les actuacions, i incorporeu esta al llibre que a l'efecte es custodia en este Jutjat.  
Contra esta resolució es pot interposar recurs d'apel·lació, que haurà de preparar-se mitjançant escrit que es presentarà en este Jutjat, en el termini de cinc dies, i del qual coneixerà l'Audiència Provincial.  
Esta és la meua sentència, que pronuncie, mane i firme. En done fe.  
Publicació. Llegida i publicada ha sigut la sentència anterior per la magistrada que l'ha dictada, estant celebrant audiència pública el dia de la data.  
I perquè valga de notificació a Promotores Reunidos, SA, en parador ignorat, i es publique en el Diari Oficial de la Generalitat, expedisc el present edicte  
Benidorm, 20 de juliol de 2006.. La secretària judicial: María Engracia Rodan Ivorra.